OzLabs/hebrew-wiki-articles huggingface dataset:
מפרץ טאראנטו

מפרץ טאראנטו (באיטלקית: Golfo di Taranto; בלטינית: Sinus Tarentinus) הוא מפרץ בים היוני שבדרום איטליה.

== גאוגרפיה ==
צורתו של המפרץ ריבועית כמעט, באורך ורוחב של 140 ק"מ. ממזרח הוא תחום בכף סנטה מריה דה לאוקה (פוליה – ה"עקב" של המגף האיטלקי), ובמערב בקולונה (קאפה לצינאום בקלבריה). שלושה מחוזות איטלקיים גובלים בו: פוליה, בזיליקטה וקלבריה. הנהרות החשובים שנשפכים למפרץ הם בסנטו, סיני ואגרי.

הערים העיקריות לחוף המפרץ הן טאראנטו וגליפולי . גם מושבות יווניות עתיקות נמצאו לחופיו. איטליה טוענת לבעלות מלאה על כל מימי מפרץ טאראנטו ולא מאפשרת הפלגת ספנות בין-לאומית בתחומיו. עמדה זו, הדומה לעמדת לוב לגבי מפרץ סידרה, אינה מקובלת על מספר מדינות אחרות כארצות הברית ובריטניה.

במהלך מלחמת העולם השנייה נערך בעיר הנמל טאראנטו שבמפרץ קרב טאראנטו, אחד הקרבות הימיים המשפיעים ביותר בהיסטורית המלחמה הימית. בליל ה-11-12 בנובמבר 1940 הצי המלכותי הבריטי שיגר את המתקפה הימית הראשונה שלו שנעשתה על ידי כלי טיס בלבד. הבריטים תקפו את הצי האיטלקי שעגן באותה עת בטאראנטו, בעזרת כוח קטן של מפציצי טורפדו ששוגרו מנושאת המטוסים אילוסטריוס. תוצאות הקרב הראו שכוח קטן של מטוסים מסוגל להסב נזקים כבדים לאוניות מערכה. הקרב הראה בפעם הראשונה את כוחה האמיתי של נושאת המטוסים.

== ראו גם ==

קראקו

==קישורים חיצוניים==
* 

טאראנטו
טאראנטו
גורבנגולי ברדימוחמדוב

גוּרְבָּנְגוּלִי מְיָאליכְגוּלִיֶיבִיץ' בֶרְדִימוּחָמֶדוֹב (בטורקמנית: Gurbanguly Mälikgulyýewiç Berdimuhammedow; נולד ב-29 ביוני 1957) הוא נשיא טורקמניסטן לשעבר משנת 2006 ועד שנת 2022 אז ירש אותו בנו סרדאר ברדימוחמדוב.

==ביוגרפיה==
ברדימוחמדוב נולד בשנת 1957 בכפר בבראפ (Babarab) במחוז אשגאבט של הרפובליקה הסובייטית הסוציאליסטית הטורקמנית.

בשנת 1979 סיים ברדימוחמדוב לימודי רפואת שיניים במכון הטורקמני הממלכתי לרפואה. משנת 1980 עבד כרופא שיניים ומאוחר יותר ניהל את מחלקת רפואת השיניים באחד מבתי החולים במדינה. מ-1990 עד 1995 שימש במספר תפקידים אקדמיים בפקולטה לרפואת שיניים במכון שבו למד ואף התמנה לדיקן הפקולטה.

משנת 1995 עד 1997 היה ברדימוחמדוב מנהל האגף לרפואת שיניים במשרד הבריאות והתעשייה הרפואית של טורקמניסטן. בשנת 1997 מונה לשר הבריאות של המדינה. בשנת 2001 מונה לסגנו של הנשיא ספרמורט ניאזוב.

כשר הבריאות היה אחראי על ביצוע הוראתו של ניאזוב לסגור בתי-חולים מחוץ לעיר הבירה ולמנות אלפי אנשי צבא במקום הסגל הרפואי הקיים. מערכת הבריאות של טורקמניסטן נחשבת לאחת הגרועות בחבר המדינות; על-פי ארגון אמנסטי אינטרנשיונל, "לרוב האזרחים אין גישה לשירותי רפואה מסיבות כספיות".

===נשיא טורקמניסטן===
לאחר מות ספרמורט ניאזוב, ב-21 בדצמבר 2006, מונה ברדימוחמדוב על ידי מועצת הביטחון הממלכתית של טורקמניסטן לממלא מקום הנשיא. על־פי חוקת טורקמניסטן יושב ראש הפרלמנט אובזגלדי אטאייב היה אמור להתמנות לתפקיד, אך זה נשלח למעצר זמן קצר לאחר מות ניאזוב.

ב-11 בפברואר 2007 נערכו לראשונה בחירות לנשיאות בטורקמניסטן, שבהן התמודדו מספר מועמדים. על-פי התוצאות הרשמיות ברדימוחמדוב זכה בהן ברוב של 89%.

עם בחירתו הודיע כי הוא ימשיך את דרכו של ניאזוב, אך בפועל החל לצמצם בהדרגה את פולחן האישיות של קודמו ופעל להפסקת הבידוד הבינלאומי של המדינה. ברמה הסמלית אחדים מהפסלים של ניאזוב פורקו או הועברו ממרכזי ערים למקומות נידחים יותר, החובה ללמוד את ספר רוחנמה של ניאזוב בבתי ספר ומקומות עבודה צומצמה. דיוקנו של ניאזוב עומד להיעלם משטרות הכסף של המדינה וכך גם האזכורים הרבים של שמו בהמנון המדינה. בנוסף, ברדימוחמדוב הסיר במידה מסוימת בהדרגה את ההגבלות שהוטלו על חופש המידע, חופש העיתונות וחופש התנועה במדינה ושחרר מספר אסירים פוליטיים. עם זאת, הוא עדיין זכה לביקורת מפי אנשי אופוזיציה גולים על כך שבמדינה אין עדיין דמוקרטיה אמיתית ושלשלטונו מאפיינים דיקטטוריים, גם אם מרוככים יחסית לקודמו.

בשנת 2013, במהלך אירוע המוני, רכב הנשיא על סוס מרוצים ותועד כאשר לפתע נפל עם הסוס. הנשיא הובהל לבית החולים, ונמצא כי לא נפגע מתאונה זו. בעקבות האירוע, השביתה ממשלת טורקמניסטן את שירותי האינטרנט ברחבי המדינה, כדי למנוע את הפצת הסרטון בו נראה הנשיא נופל עם סוסו, במטרה לשמור על כבודו.

בבחירות בפברואר 2013 נבחר ברדימוחמדוב שוב לנשיא עם 97% מהקולות. בסתיו 2013 הרשה הנשיא הקמתן של עוד שתי מפלגות - מפלגת התעשיינים והיזמים ומפלגה אגררית. בבחירות לנשיאות שנערכו בפברואר 2017 נבחר לקדנציה שלישית בת 7 שנים. גם הפעם דווח כי זכה ב-97% מהקולות.

==קישורים חיצוניים==

* [http://www.vesti.ru/files.html?id=13085 Гурбангулы Бердымухаммедов. Биография מתוך אתר Vesti.ru] 
* 

==הערות שוליים==

קטגוריה:נשיאי טורקמניסטן
קטגוריה:שרי הבריאות של טורקמניסטן
קטגוריה:רופאי שיניים
קטגוריה:זוכי פרס איג נובל
קטגוריה:ילידי 1957
סן-דני (ראוניון)

סן-דני (בצרפתית: Saint-Denis) היא הבירה האדמיניסטרטיבית של ראוניון, שבאוקיינוס ההודי.

זוהי העיר הגדולה ביותר באי ראוניון, ונכון לשנת 2019 גרו בה 158,810 תושבים,<ref></ref> מתוכם 131,557 תושבים חיים בעיר עצמה, והשאר גרים בסנט מארי, עיירה קטנה שהיא פרבר של סן-דני.

סן-דני הוקמה על ידי אטיין רניול בשנת 1669, ובשנת 1738 הוכרזה כבירת ראוניון.

נמל התעופה הקרוב ביותר לעיר הוא נמל התעופה רולאן גארוס, שהוא גם נמל התעופה המרכזי של ראוניון.

נסיך וייטנאם, באו ואנג, הוא יליד ותושב העיר.

בעיר סן-דני שוכנת האוניברסיטה – "האוניברסיטה של האי ראוניון".<ref></ref>

== ערים תאומות ==
* 
* 

==קישורים חיצוניים==

* 

* 

==הערות שוליים==

קטגוריה:ראוניון: ערים
קטגוריה:אפריקה: ערי בירה
קטגוריה:יישובים שהוקמו ב-1669
קאראקום

מדבר קאראקום בתמונת לוויין של [[נאס"א]]
נוף במדבר קאראקום
קאראקום (בטורקמנית: Garagum; ברוסית: Каракумы; בתרגום לעברית: "חול שחור") הוא מדבר במרכז אסיה המהווה כשבעים אחוזים (350,000 קמ"ר) משטחה של טורקמניסטן. אוכלוסייתו דלילה ביותר - אדם אחד ל-6.5 קמ"ר.
== גאוגרפיה ==
המדבר נמצא ממזרח לים הכספי, ימת אראל שוכנת לצפונו, נהר האמו דריה ומדבר קיזילקום מצפון מזרחו.

לפני כשלושים מיליון שנה כיסה הים את כל אזור קאראקום. תהליכים אורגניים בדרום מישור טוראן הביאו לירידה הדרגתית של הים ובסופו של דבר להיעלמותו. בהמשך זרם נהר האמו דריה על פני קראקום, שינה את אפיקו מעת לעת והוביל כמויות גדולות של משקעי סחף (בעיקר חול וחרס). חולות קראקום מכילים כיום כ -40 מינרלים שונים שירדו מההרים מדרום-מזרח.

נהרות המוגרב והטג'ן זורמים מהרי הינדו-כוש שמדרום אל תוך אגנים במדבר, ומספקים מים לקיום חקלאות זעירה. מגדלים כותנה בנאות המדבר לטג'ן ומארי. באחרונה מתפתח ענף הפקת הנפט והגז הטבעי בקאראקום.

את המדבר חוצה תעלת ההשקיה השנייה הגדולה בעולם, תעלת קאראקום. בנייתה החלה ב-1954, במקביל למסילה הטרנס-כספית ואורכה הוא 1,375 קילומטרים. התעלה מוזנת ממי הנהר אמו דריה ומזרימה 13 קמ"ק מים בשנה, אך בשל בנייה קלוקלת היא סובלת מכך שכ-50% מהמים אובדים בדרך והמלחה בשל עליית מפלס מי התהום המלוחים.

== ראו גם ==
* דרווזה

==קישורים חיצוניים==

==הערות שוליים==

קטגוריה:אסיה: מדבריות
קטגוריה:טורקמניסטן: גאוגרפיה
מוניטין (חשבונאות)

מוניטין בחשבונאות הוא סך הנכסים הלא מזוהים (ששולם תמורתו). נכס לא מזוהה הוא נכס שאינו נובע מזכות חוזית או חוקית ואינו ניתן להפרדה. שווי המוניטין החשבונאי הוא ההפרש שבין השווי הנומינלי לבין הסכום ששולם בעדו. בניגוד למוניטין בכלכלה המוניטין בחשבונאות לא קיים כל עוד לא שולם בעדו סכום כלשהו.

כך, לדוגמה, ייתכן מצב בו חברת תוכנה מחזיקה בבעלותה נכסים מוחשיים (כמו מחשבים שולחניים, שרתים, ציוד משרדי וכדומה), בערך כולל של מיליון ש"ח, בעוד שסך ערך השוק שלה (הכולל, בין היתר, סמלים, שמות מסחריים, הון אינטלקטואלי וכיוצא בזה, מעבר לנכסים המוחשיים) נאמד בעשרה מיליון ש"ח. אדם הרוכש את החברה ישלם, לפיכך, עשרה מיליון ש"ח עבור סך נכסי החברה, שמתוכם ניתן מיליון בלבד עבור נכסים מוחשיים והיתר עבור נכסים רוחניים, דהיינו - המוניטין.

למוניטין ניתן ערך פיננסי כאשר חברה נמכרת במחיר הגבוה מסך ערך נכסיה המוחשיים. ההפרש שבין מחיר המכירה לערך סך הנכסים הוא בהגדרה המוניטין של החברה שנמכרה. על החברה הרוכשת להכיר במוניטין כנכס בדוחות הכספיים שלה ולהציג אותה בשורה נפרדת במאזן, בהתאם לשיטה החשבונאית הנוהגת עבור הפעולה של רכישת חברה.

בעבר, עמדה בפני הפירמות בחירה בין שתי שיטות חשבונאיות אפשריות לרישום פעולת צירוף עסקים: השיטה החשבונאית עבור רכישה, כפי שהוסבר לעיל, ואיחוד עניין. שיטת איחוד עניין משלבת את ערך הספרים של הנכסים וההתחייבויות של שתי הפירמות, במטרה ליצור מאזן חדש. בצורה זו, לא ניתן היה להבחין בין החברה הרוכשת לבין החברה הנרכשת. שיטה זו גם לא רשמה את מחיר הרכישה ששילמה החברה בעסקה זו. פרסומה של 141 FAS אסר את השימוש בשיטה זו. מאז ה-1 בינואר 2005 הוחל, בנוסף, איסור להשתמש בשיטה זו תחת כללי הוועדה לתקנים בינלאומיים בחשבונאות (IASC).

בעבר, שוערך ערך המוניטין של חברה על סמך קביעת ערך התחלתי והפחתת סכום בכל שנה על פני תקופה בת 40 שנה לכל היותר (כמובן, בהנחה שלא התרחשו אירועים מיוחדים המחייבים בחינה מחודשת של ערך הבסיס). כיום, לעומת זאת, נדרשות החברות לאמוד את הערך ההוגן של המוניטין על-פי שימוש בערך הנוכחי של תזרים מזומנים עתידי, ולהשוותו לערך הספרים (לרבות ערך הנכסים והמוניטין, פחות ההתחייבויות). אם הערך ההוגן המתקבל קטן מהערך הרשום בספרים, יש להפחית את ערך המוניטין כך שהערך ההוגן יהיה שווה לערך הספרים. ההפסד בהפחתה מדווח בשורה נפרדת בהצהרת ההכנסה, וערך המוניטין המותאם החדש מדווח בדוח המאזן.

יצוין כי "פרמיית שליטה" (סכום הגבוה מהשווי ההוגן המשולם לשם השגת השליטה) היא גם מוניטין.

== פחת ==
הקניין הרוחני, באופן כללי, מהווה חלק מהמוניטין. פועל יוצא מכך הוא, שאחד הנכסים החשובים ביותר בחברות מבוססות-ידע אינו מופיע בדוחות המאזנים הרשמיים שלהן. בחברות מסוג זה, הקניין הרוחני הוא הגורם העיקרי המניב רווח, ולא המבנים או המזומנים המצויים ברשותן. כתוצאה מכך, עלולים דוחותיהן המאזניים שלהן ליצור אומדנים מטעים, המרתיעים משקיעים שאינם מודעים לערכן האמיתי. אולם, למטבע זו יש שני צדדים - קשה לאמוד נכס בלתי מוחשי מלכתחילה, והערכת יתר של הידע, המהווה חלק מהמוניטין, עלולה להוביל לקריסה טוטלית של ענפים שלמים, כפי שאירע, למשל, בבועת הדוט קום.

כאשר חברה מצויה במצוקה, תחת איום של חדלות פירעון, נוהגים המשקיעים לנכות את המוניטין מכל החישובים לגבי השקעה אפשרית, מכיוון שסביר להניח ששווי המוניטין לא יבוא לידי ביטוי במכירה חוזרת.

==ראו גם==
* נכסי ידע

== קישורים חיצוניים ==
* [http://www.globes.co.il/news/article.aspx?did=1000800561 מתי מוניטין הופך לדבר מוחשי], גלובס
* 

קטגוריה:חשבונאות
מאזן בוחן

בהנהלת חשבונות, מאזן בּוֹחַן הוא גיליון עבודה שבו מפורטות היתרות של כל כרטיסי החשבון בספר החשבונות של ישות חשבונאית בעמודות של חובה וזכות. סיכום צד החובה במאזן בוחן יהיה שווה תמיד לסיכום צד הזכות.

{| class="wikitable" align="left"
! כרטיס החשבון !! חובה !! זכות
|-
| לקוחות חייבים || 148,000 || 
|-
| ספקים זכאים || || 46,000
|-
| הכנסות ממכירות || || 88,000
|-
| קניות סחורה || 31,000 ||
|-
| הוצאות חשמל || 7,000 ||
|-
| רכוש קבוע || 23,000 ||
|-
| קופה || 2,000 ||
|-
| שיקים לפרעון || || 77,000
|- style="background-color:#ddf"
| סכום בש"ח|| 211,000 || 211,000
|}
מאזן הבוחן או מאזן בוחן יתרות הוא גיליון עבודה הכולל את יתרות כל כרטיסי החשבון נכון למועד עריכת מאזן הבוחן. יתרות בחובה יהיו בטור החובה ויתרות בזכות יהיה בטור בזכות. דוגמה לטבלה משמאל.

{| class="wikitable" align="left"
! rowspan=2 | שם כרטיס החשבון
! colspan=2 | מאזן בוחן יתרות למועד תחילת התקופה<br /> (יתרות פתיחה)
! colspan=2 | מאזן בוחן תנועות למהלך התקופה
! colspan=2 | מאזן בוחן יתרות למועד סיום התקופה<br /> (יתרות סגירה)
|-
! חובה !! זכות !! חובה !! זכות !! חובה !! זכות
|-
| לקוחות חייבים || 67,220 || - || 52,400 || 21,000 || 98,620|| -
|-
| ספקים זכאים || - || 43,400 || 41,300 || 35,715 || - || 37,815
|-
| הכנסות ממכירות || - || 197,920 || - || 60,000 || - || 257,920
|-
| הוצאות מקניות || 125,000 || - || 46,700 || - || 171,700 || -
|-
| הוצאות חשמל || 49,100 || - || 4,725 || 28,410 || 25,415 || -
|- style="background-color:#ddf"
| סכום בש"ח|| 241,320 || 241,320 || 145,125 || 145,125 || 295,735 || 295,735
|}

מאזן בוחן כזה יכול להיות גם תלת טורי. מאזן בוחן תנועות או מאזן תנועה. במאזן בוחן זה יהיו יתרות פתיחה, סך כל התנועות במשך התקופה ויתרות הסגירה. מאזן בוחן זה נועד לצורכי בקרה. דוגמה משמאל. מאזן בוחן תלת טורי משלב את מאזן בוחן יתרות ומאזן בוחן תנועות בגיליון עבודה אחד. המדובר בטבלה המרכזת את כל כרטיסי החשבון וסוכמת את יתרותיהן בתחילת התקופה ובסופה, וגם כוללת מאזן הבוחן את תנועות הזכות והחובה במהלך התקופה. לדוגמה, ראו טבלה משמאל. במאזן מסוג זה, על כל זוג טורי חובה וזכות להיות בעל סיכומים שווים.

היתרות סגירה הם למעשה היתרות פתיחה, שהן היתרות סגירה של שנה קודמת בתוספות יתרות שהיו במהלך השנה. מאזן בוחן חולק לסעיפים מאזניים ותוצאתיים, סכום הסעיפים החובה והזכות שלהם חייב להיות שווה. ומכאן נגזר שמו מאזן, שזהו מאין משווה שצד החובה תמיד חייב להיות שווה לצד הזכות.

==קישורים חיצוניים==

קטגוריה:הנהלת חשבונות
חוב אבוד

בתחום החשבונאות והמימון, חוב אבוד הוא החלק של החשבונות והשטרות שנתקבלו, כגון חשבון הלוואות וחשבון לקוחות חייבים, ואשר הפירמה אינה יכולה לגבות אותם. חוב אבוד נחשב בחשבונאות כהוצאה.

על פי עקרון ההקבלה בתחום החשבונאות, על ההכנסות וההוצאות להרשם בזמן התרחשותם. כאשר מתבצעת מכירה על החשבון, ההכנסה נרשמת בחשבון חייבים. הואיל וקיים סיכון שהלקוח לא ישלם, יש לרשום את חשבון החייבים בערך מימוש נטו. החלק שהוערך כלא ניתן לגבייה מופרש בחשבון הוצאות בשם "הוצאות חובות אבודים". בסוף כל מחזור חשבונאי, יש לבצע התאמה זאת בחשבון - חיוב החייבים שאינו ניתן לגבייה כהוצאה.

==מיסוי בארצות הברית==
סוגים מסוימים של חובות אבודים נחשבים לבני-ניכוי. סעיף 166 של ה-Internal Revenue Code מתאר את התנאים שצריכים להתקיים על מנת להגיע לסטטוס אפשרות הניכוי.

הקריטריונים לניכוי:
* על החוב להיות בתום לב
* חסר ערך בתקופת השנה החייבת במס
כלומר, החוב מוגדר כחוב שנובע מקיומם של יחסי לווה-מלווה המבוססים על התחייבות תקיפה וניתנת לאכיפה לקבלת תשלום. על החוב הנידון להיות חסר ערך. ואולם, הבחנה זו מתחלקת אף היא לרמת יכולת הגבייה. יש לקבוע אם החוב הוא חסר ערך באופן חלקי או שמא חסר ערך לחלוטין. הסטטוס הראשון משמעו כי חלק מהחוב ניתן לגבייה בעתיד. מספר גורמים נלקחים בחשבון, כגון סטטוס פשיטת הרגל של בעל החוב, תנאי בריאות, סוג החוב (עסקי או לא עסקי) ומצב האשראי.

קטגוריה:חשבונאות
קטגוריה:אשראי
הורילקה

הוֹרִילקַה (באוקראינית: горілка; ברוסית: горилка ) היא וודקה אוקראינית. הורילקה מזוקקת לרוב מדגן, מתפוחי אדמה או מקליפותיהם. בשפה האוקראינית משמשת המילה גם לציון כהילים מזוקקים חזקים אחרים, כוויסקי. הורילקה המזוקקת באופן ביתי קרויה בשם "סמוהון" (Самого́н).

הורילקה אוקראינית מסורתית בדרך כלל מתובלת ועזה יותר בטעמה מוודקה רוסית. כיום מיוצרת הורילקה באופן מסחרי, אך באופן מסורתי היא מיוצרת בבית במגוון סוגים: "נליבקה" ו"ספוטיקאץ'" מבוססי חליטת הפירות, "מלינבקה" העשויה מפטל, "טרטוחה" (תות שדה), "אגרוסיבקה", "טרניבקה" ו"קליניבקה" מפירות יער שונים, "שיפשיניק" מניצני וורדים, "זובריבקה", "וישניאק" (דובדבנים), "סליביאנקה" (שזיפים), "מורליבקה" (אפרסקים) וסוגים רבים נוספים.

מין ידוע במיוחד של הורילקה הוא ה"פרצובקה", אשר מושרים בה פלפלים אדומים חריפים שלמים, המקנים לה טעם מאוד חריף.

רוב סוגי ההורליקה מיושנים במשך שבועות עד מספר חודשים, עם הפרי המקנה להם טעם. לאחר מכן מסננים את הנוזל ומבקבקים אותו. ישנם אופני הכנה בהם מעמידים את הבקבוקים על גג הבית, לשם הלבנת המשקה בקרינת אולטרה סגול מהשמש. אחרים מוסיפים סירופ מתוק לתסיסה שנייה והפקת אלכוהול רב יותר. אופן מסורתי ומעניין של איטום כלי ההורילקה הוא אפייתה בכד חרס עם "מכסה" בצק, המכונה "זפיקנקה" או "פלנקה".

==מסורות==
ההורילקה היא המשקה החריף העממי בחתונות באוקראינה, מזרח סלובקיה ודרום פולין:

==אטימולוגיה==
שורש המילה הוא בפועל הסלאבי "הוריטי" שמשמעותו "לבעור", בדומה לביטוי "יין שרף" היהודי ול"ברנדי" באנגלית.

==קישורים חיצוניים==

קטגוריה:וודקה
קטגוריה:המטבח האוקראיני
עמית ענבר (טניסאי)

ענבר, 2010
עמית ענבר (נולד ב-15 בפברואר 1985) הוא טניסאי ישראלי שבשיאו (אוגוסט 2006) היה במקום ה-561 בסבב ה-ATP, אז במקום ה-6 מבין הישראלים בסבב.

==ביוגרפיה==
ענבר נולד למשפחה שעסקה בספורט בנוף הישראלי. סבא שלו, יוסף ענבר, היה יו״ר הוועד האולימפי בישראל ובעל תפקידי מפתח בוועד הפועל. אמא שלו, זיוה ענבר, שיחקה כדורסל בהפועל תל אביב ובנבחרת ישראל. אבא שלו הביולוגי, אוברי קפלן, היה שחקן כדור מים שייצג את דרום אפריקה במכבייה בישראל בשנת 1961.

ענבר החל את הקריירה הספורטיבית שלו בגיל צעיר, ועד גיל 14 עסק הן בטניס והן בכדורסל. לבסוף ביכר את הטניס על פני הכדורסל וזכה למספר הישגים, בהם אלוף ישראל לנוער בשנים 2001 ו-2003 וכן זימון לסגל נבחרת גביע הדייוויס בשנים 2006–2007. הוא היה מדורג 137 ביחידים ו-96 בזוגות בדירוג ה-ITF לנוער וזכה במדליית הכסף במכביה ה-17 בשנת 2005 בירושלים ובמדליות זהב (זוגות גברים עם סער סטיל) וארד (זוגות מעורבים) במכביה ה-19 בשנת 2013 בירושלים.

ענבר שיחק טניס באוניברסיטת UCLA, בה הוא סיים תואר ראשון ביחסים בינלאומיים. במסגרת האוניברסיטה שיחק בעונת 2008/9 זוגות עם הראל סרוגו, ויחד השלימו רצף של 0–15 וסיימו את העונה ללא הפסד. בדרך הובילו את UCLA לחצי הגמר ב-NCAA ולתואר PAC-10 היוקרתי. בעונת 2009/10 שיחק זוגות עם ניק מייסטר האמריקאי ויחד סיימו את השנה במקום העשירי בדירוג המכללות, תוך שהם משיגים את המעמד היוקרתי של ALL-AMERICAN ומובילים את UCLA לרבע הגמר בטורניר ה-NCAA. בשנת 2011 (שנת הסניור), ענבר נבחר להיות קפטן קבוצת הטניס של יוסיאלאיי והוביל את הקבוצה לשלב שמינית הגמר בטורניר ה-NCAA.

משנת 2012–2013, לאחר הלימודים, עמית ענבר אימן טניס במספר קולג׳ים וביניהם גם בראון יוניברסיטי היוקרתית. בשנת 2013, ענבר התקבל ללימודי תואר שני במנהל עסקים באוניברסיטת לה וורן בדרום קליפורניה ,שם הוא אימן את קבוצת טניס הנשים של האוניברסיטה. בשנת 2015, ענבר נכנס לעולם הנדל״ן.

ענבר כיום עובד בחברה שמנפקת הלוואות על בנייני דירות וגם עוסק בניהול נדל״ן.

הישגים:
* דורג בשיאו במקום ה 560 ביחידין בדירוג ה ATP ובמקום ה 607 לזוגות בדירוג ה ATP.
* אול אמריקן (יוסיאלאיי 2010)
* נבחר לשחקן ה MVP בקבוצת הטניס של יוסיאלאיי לשנת 2011
* העפיל לשלב חצי הגמר (פיינל פור) עם יוסיאלאיי בטורניר ה NCAA
* אלוף הקונפרנס (פאק 10) בשנת 2009
* אלוף תחרות פיוצ׳ר $10,000 בקוס, יוון בשנת 2006 כאשר הוא מנצח בגמר את חברו הישראלי, ישי חדש, בתוצאה 2:6 6:2 6:2
* אלוף 4 תחרויות זוגות בפיוצ׳ר $10,000 (פעמיים בישראל עם כריס איטון ומיכאל אלגין, ופעמיים בסנגל עם אמיר ויינטרוב).

==קישורים חיצוניים==

קטגוריה:טניסאים ישראלים
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1985
לוח

לוח [[שחור, עם סימני גיר בצבעים שונים]]
לוח מחיק נייד המשמש כאמצעי עזר ל[[הדרכה]]
שקופיות]]
לוח הוא משטח כתיבה מחיק, שעליו ניתן לשרבט, לכתוב או לצייר בעזרת גירים או מצבעים ("טושים") מחיקים. הסימנים המשורטטים עליו יכולים להימחק בקלות ובמהירות באמצעות בד פשוט או ספוג, או באמצעות מחק מיוחד המשמש ללוחות, המורכב מידית עץ שספוג מחובר אליה. הלוחות היו עשויים בעבר משכבות דקות וחלקות של אבן לווחה. 

==סוגי לוחות==
לוח המיועד לגיר, שצבעו לבן או בגוני פסטל, בעלי רקע בצבע שחור או ירוק.
לוח המיועד לטושים מחיקים מכונה לוח מחיק או לוח לבן והוא בעל רקע בצבע לבן.
כיום הלוחות המיועדים לגיר הולכים ויוצאים משימוש, ומוחלפים בלוחות לבנים למצבעים, משום שחלקיקי האבק שנפלטים מהגיר בעת כתיבה או מחיקה נישאים באוויר ועלולים לחדור למערכת הנשימה ולגרום לזיהום או למחלות נשימה ואלרגיות 

==הלוח במערכת החינוך==
שימוש בלוח לצורכי [[חינוך.]]
שימושו העיקרי של הלוח הוא הוראה. הלוח לרוב נתלה על קיר בכיתה, ומוצב כך שכיסאות התלמיד מופנים כלפיו. תרגילים, הסברים או הוראות נכתבים על גבי הלוח, אשר התלמידים מתבקשים להעתיק למחברותיהם על פי צורך.

==ראו גם==
* לוח צפחה

==קישורים חיצוניים==

קטגוריה:מדיה לכתיבה
סמל קזחסטן

סמל קזחסטן משמש כסמל רשמי של המדינה לאחר התפרקותה של ברית המועצות. הסמל התקבל באופן רשמי ב-4 ביוני 1992. 

==תיאור הסמל==
הסמל מעגלי בצורתו. רקע הסמל כחול ועליו כיתוב בצהוב. הכחול מסמל את השמיים, והצהוב מסמל את החקלאות שהיוותה מרכיב חשוב בכלכלת המדינה במהלך התקופה הסובייטית. 

הסמל כולל שני חדי קרן מכונפים, המביטים לכיוונים מנוגדים. בחלקו העליון של הסמל מופיע כוכב. במרכז הסמל מופיע השאנגרק - הכתר הקזחי, המסמל את המסורת, עושר וכן תקווה לעתיד טוב יותר.

בתחתית הסמל מופיע שם המדינה בשפה הקזחית. כשהסמל התקבל ב-1992 נכתב שם המדינה באותיות קיריליות: "ҚАЗАҚСТАН". בעקבות ההחלטה מ-2017 לעבור לכתוב קזחית באותיות לטיניות, שונה הסמל החל מ-1 בנובמבר 2018, כך ששם המדינה נכתב כך: "QAZAQSTAN".

== ראו גם ==

==קישורים חיצוניים==

קטגוריה:קזחסטן: סמלים לאומיים
קזחסטן

קזחסטן
קזחסטן
קטגוריה:סוסים בתרבות
מצר דייוויס

מצר דייוויס, שבין [[גרינלנד לבין האי באפין השייך לטריטוריה נונאווט שבקנדה]]
מצר דייוויס (באנגלית: Davis Strait, בצרפתית: Détroit de Davis) הוא מצר ים בין גרינלנד לאי באפין, בשטח הטריטוריה הקנדית נונאווט.

עומק מי המצר נע בין 1 ל-2 ק"מ, והוא רדוד משמעותית מים לברדור הדרומי לו וממפרץ באפין הצפוני לו.

ככל הנראה מצר זה נוצר בשל שבר גאולוגי בתקופת הפלאוגן לפני כ-45 עד 62 מיליון שנים.

המצר נקרא על שם מגלה הארצות האנגלי ג'ון דייוויס אשר חקר את האזור בחיפוש אחר המעבר הצפון-מערבי.

== ראו גם ==
*המעבר הצפון-מערבי

== קישורים חיצוניים ==

*[http://modis.gsfc.nasa.gov/gallery/individual.php?db_date=2005-06-21 תצלום לוויין של המצר - יוני 2005]
* 

דייוויס
דייוויס
דייוויס
דייוויס
מצר דייוויס
לווייתן צפוני

לווייתן צפוני (שם מדעי: Balaenoptera borealis; נקרא גם לווייתן סיי) הוא מין של לווייתן מזיפות המשתייך למשפחת לווייתני הענק.

== מאפיינים ==
הלווייתן הצפוני נפוץ באוקיינוסים בכל רחבי כדור הארץ, אך מעדיף מים עמוקים המרוחקים מהחופים. הלווייתנים הצפוניים נודדים מדי שנה מאזורים קרים בהם הם מבלים את הקיץ אל אזורים בעלי אקלים מתון וסובטרופי בחורף, אף על פי שדפוסי הנדידה המדויקים באזורים רבים אינם ידועים לחוקרים לאשורם.

אורכו של הלווייתן הצפוני יכול לעלות על 20 מטרים ומשקלו יכול לעלות על 50 טונות. מדי יום, הוא אוכל בממוצע כ-900 קילוגרם של יצורים זעירים - פלנקטון הכולל בעיקר שטרגליים וקריל. הלווייתן הצפוני הוא מהמהירים שבלווייתנאים, והוא יכול להגיע למהירות של כ-50 קילומטרים לשעה למרחקים קצרים. שם הלווייתן מגיע משמו של דג הזהבון (Pollachius) בנורווגית - דג שמופיע בחופי נורווגיה באותה התקופה בה מופיע שם הלווייתן הצפוני.

בעקבות תעשיית הציד הענפה של המין שפעלה בעיקר בין סוף המאה ה-19 לסוף המאה ה-20 ובמסגרתה ניצודו כ-238,000 פרטים של הלווייתן הצפוני, הגיעה אוכלוסיית הלווייתן הצפוני העולמית לכדי סכנת הכחדה. כיום, המין נחשב למוגן מבחינה בינלאומית, אף על פי שציד מבוקר עודנו מתרחש עבור מחקרים שנויים במחלוקת שמבצעות איסלנד ויפן. נכון לשנת 2006, גודל האוכלוסייה העולמית מוערך בכ-54,000 פרטים.

אורכם הממוצע של פרטים בוגרים נע בין 12 ל-15 מטרים ואילו משקלם נע בין 20 ל-30 טונות. תת המין הדרומי גדול מעט מזה הצפוני, והנקבות גדולות במידה ניכרת מהזכרים. אורכו של הפרט הגדול ביותר שנמדד בצורה מדעית הגיע ל-20 מטרים ומשקלו נע בין 40 ל-45 טונות.

בדצמבר 2015 דווח על אסון אקולוגי מהגדולים בעולם, כאשר 337 פריטים מתים של הלוויתן נסחפו לאורך חופי פטגוניה, צ'ילה. סיבת מותם אינה ידועה אך הערכת החוקרים היא שאין מדובר באפקט אנושי.

== טקסונומיה ==
המין תואר לראשונה על ידי המנתח וחוקר הטבע הצרפתי רנה לסון (René-Primevère Lesson) בשנת 1828. לאחר מכן, תיאר אותו החוקר השוודי קרל רודולפי (Karl Rudolphi). המילה "סיי" מקורה בשם של דג הזהבון (Pollachius) בנורווגית - seje. הלווייתן נקרא על שם הדג משום ששניהם מופיעים בחופי נורווגיה בערך באותה העת במהלך השנה, בחיפושם אחר הפלנקטון הרב שמגיע לאזור.

שמו המדעי של המין הוא Balaenoptera borealis; פירוש המילה borealis בלטינית הוא "צפוני". הלווייתן הצפוני חבר במשפחת לווייתני הענק, משפחה של לווייתני מזיפות בה חברים גם הלווייתן גדול-הסנפיר (Megaptera novaeangliae), הלווייתן הכחול (לווייתן ענק; Balaenoptera musculus), הלווייתן מהמין B. brydei, הלווייתן המצוי (Balaenoptera physalus) ולווייתן מינקי (Balaenoptera bonaerensis). החוקרים סוברים כי משפחת לווייתני הענק בה חבר הלווייתן הצפוני התפצלה מתת-סדרת לווייתני המזיפות לפני זמן רב - באמצע המיוקן, אם כי לא ידוע לפני כמה זמן התפצלה משפחת לווייתני הענק למינים שונים, ביניהם הלווייתן הצפוני.

החוקרים מבחינים בין שני תת-מינים של הלווייתן הצפוני: לווייתן סיי צפוני (Balaenoptera borealis borealis) ולווייתן סיי דרומי (Balaenoptera borealis schleglii). מבחינה גאוגרפית שני תת-המינים מנותקים אחד מרעהו, ותחומי התפוצה שלהם אינם חופפים.

==קישורים חיצוניים==

* 

== הערות שוליים ==

קטגוריה:טקסונים שתוארו בידי רנה לסון
קטגוריה:לווייתני ענק
קטגוריה:לווייתני האוקיינוס הדרומי
קטגוריה:לווייתני האוקיינוס הארקטי
קטגוריה:בעלי חיים שתוארו ב-1828
לאגונה מאדרה

דייגים בלאגונה מאדרה
הלאגונה מאדרה (בספרדית: Laguna Madre – "הלאגונה האם") היא לשון ים ארוכה ורדודה לאורך חופו הצפוני של מפרץ מקסיקו. הלאגונה נמצאת לאורך חופי המדינות ארצות הברית ומקסיקו.

אורכה של הלגונה – 209 ק"מ. בשטחה של ארצות הברית האי פאדרה מפריד בין הלאגונה לבין מפרץ מקסיקו המצוי ממזרח ללאגונה. הלגונה משתרעת בין קורפוס כריסטי בצפון לפורט איזבל בדרום. בשטחי מקסיקו מצויה שרשרת איים המפרידה בין הלאגונה למפרץ מקסיקו. שרשרת איים זו כוללת את האיים בארה לוס אמריקנוס (Barra Los Americanos), בארה חסוס מריה (Barra Jesus Maria) ובארה סוטה לה מרינה (Soto la Marina). מפרץ באפין מהווה חלק של לאגונה מאדרה.

==גאוגרפיה==
הלאגונה מאדרה מאוד רדודה. עומק המים הממוצע עומד על כ-90 סנטימטרים, והיא מחוברת למפרץ מקסיקו בשני מצרי ים רדודים וצרים, כך שלגאות ולשפל השפעה מועטה על מימי הלאגונה.

מליחות מימי המפרץ גבוהה ביותר, בשל תחלופת המים המועטה, ובשל ההתאדות המרובה האזור ומיעוט המשקעים. המליחות הנמדדת משתנה בין 120 חלקים לאלף (12%) בתקופת יובש ל-20 חלקים לאלף (2%) לאחר רדת גשמים כבדים.

==אקולוגיה==
הלאגונה מאדרה נחשב לאחד מאתרי ההגנה על החי ועל בעלי החיים החשובים לאורך חופי ארצות הברית. בלאגונה מצויים מינים רבים של דגים, ציפורים נודדות, צבי ים ואף חתולי בר. הלאגונה מהווה אתר קינון מרכזי של ציפורים רבות בתקופת החורף. לאגונה מאדרה (החלק המקסיקני) ביחד עם דלתת ריו גראנדה הוכרזו ב-2006 על ידי אונסק"ו כשמורה ביוספרית.

==קישורים חיצוניים==

* [http://library.fws.gov/Pubs/laguna_madre.pdf "יום חדש בלאגונה מאדרה" (PDF) (4/1/06)] קובץ של - שירות הדגה וחיות הבר של ארצות הברית
* [https://web.archive.org/web/20051027120435/http://www.nature.org/wherewework/northamerica/mexico/work/art8621.html מאמר על הלאגונה מאדרה]
* [https://web.archive.org/web/20160303225136/http://www.nature.org/ourinitiatives/regions/northamerica/unitedstates/texas/multimedia/laguna-madre-1008-lowres-2.pdf לאגונה מאדרה], באתר "החברה לשימור הטבע" (The Nature Conservancy) 
* 
קטגוריה:טקסס: גאוגרפיה
קטגוריה:מקסיקו: שמורות ביוספריות
קטגוריה:ארצות הברית: גופי מים
קטגוריה:מקסיקו: מפרצים
קטגוריה:ארצות הברית: מפרצים
סמל מקדוניה הצפונית

סמל מקדוניה הצפונית אומץ רשמית בשנת 1992 עם הכרזת העצמאות מיוגוסלביה.

==תיאור הסמל==
הסמל מעגלי בצורתו, בשני צדדיו שיבולי חיטה, עלי טבק וזרעי פרג. בתחתית הסמל קלף המעוטר בדגם האופייני לתלבושת המסורתית המקדונית. במרכז הסמל ניתן לראות הר, אגם וזריחה. 

הסמל נועד לסמל את עושרה של המדינה, את מבניה הטופוגרפי, ואת מאבקה לעצמאות.

==היסטוריה==
הסמל אומץ רשמית ב-27 ביולי 1946 על ידי מועצת העם של הרפובליקה העממית של מקדוניה (לימים הרפובליקה הסוציאליסטית של מקדוניה), והרפובליקה ממשיכה להשתמש בסמל זה גם לאחר היפרדותה מיוגוסלביה. הצעות שונות לבחור סמל חדש למדינה כשלו, בשל מחלוקת פוליטית על מבנה הסמל החדש. אחת ההצעות כללה אריה זהוב על רקע של מגן אדום - סמל לאומי מקדוני.

ב-16 בנובמבר 2009 הוסר מראש הסמל הכוכב האדום בן חמישה קצוות - הסמל המסורתי של הקומוניזם.

== ראו גם ==

== קישורים חיצוניים ==

קטגוריה:מקדוניה הצפונית: סמלים לאומיים
מקדוניה

מקדוניה
מקדוניה
מצר נארס

אי אלסמיר השייך לנונאווט שבקנדה לבין גרינלנד.]]
מצר נארס (באנגלית: Nares Strait, בדנית: Nares Strædet) הוא מצר ים בין האי אלסמיר (האי הצפוני ביותר בטריטוריית נונאווט שבקנדה) לבין גרינלנד. המצר מקשר את מפרץ באפין עם ים לינקולן שבאוקיינוס הארקטי. 

המצר מחולק למספר גופי מים (מדרום לצפון): מצר סמית', אגן קיין, תעלת קנדי, אגן הול ותעלת רובסון.

בשנת 1964 ניתן למצר שמו, והוא קרוי על שם קצין הימייה הבריטי ג'ורג' סטרונג נארס, בהסכמת ממשלת דנמרק וממשלת קנדה.

מימי המצר מסוכנים לניווט ספינות בשל הקרחונים הרבים שבו. לפני לשנת 1948 הצליחו לחצות את המצר רק חמישה כלי שיט. כיום יכולות אוניות שוברות קרח לחצות את המצר בחודשי הקיץ. 

במרכז המצר מצוי האי הנס. הן קנדה והן דנמרק טוענות לבעלות על האי הבלתי מיושב.

==קישורים חיצוניים==

נארס
קטגוריה:מצרי ים באוקיינוס הקרח הצפוני
קטגוריה:גרינלנד: מצרי ים
קטגוריה:מצרי ים בין-לאומיים
מצר נארס
ים לינקולן

ים לינקולן (באנגלית: Lincoln Sea) הוא חלק מאוקיינוס הקרח הצפוני, בין כף קולומביה במערב לכף מוריס ג'ספ שבמזרח. ים זה מכוסה שכבת קרח שעובייה מגיע ל-15 מטרים משך כל ימות שנה. מתחת למדף הקרח, משתנה עומק המים ונע בין 100 ל-300 מטרים. הים מחובר לתעלת רובסון (החלק הצפוני ביותר של מצר נארס).

הים נקרא על שם רוברט טוד לינקולן, שר המלחמה של ארצות הברית, ושמו ניתן לו על ידי רב החובל אגוסטוס גריילי במהלך מסע המחקר שערך בין השנים 1881–1884 למפרץ ליידי פרנקלין.

== קישורים חיצוניים ==

לינקולן
קטגוריה:נונאווט: גופי מים
לינקולן
לינקולן
ים לינקולן
פתחיה מרגנסבורג

מסעו המשוער של פתחיה
פתחיה בן יעקב מרגנסבורג (נדפס גם "רגנשבורג" או "רטיסבון") היה נוסע יהודי מפורסם בן המאה ה-12, שכתב תיאור של מסעו. הוא ערך מסע מגרמניה לבבל ולארץ ישראל וביקר בכל הקהילות היהודיות בדרך. פתחיה היה אחיו של רבי יצחק הלבן, מבעלי התוספות.

==קורות חיים==
בשנת 1175 לערך החליט פתחיה לצאת למסע לארץ ישראל ובבל. הסיבות שהניעוהו לנסוע אינן ידועות בבירור, אך ככל הנראה רצונו היה להשתטח על המקומות הקדושים. הוא יצא קודם כל לפולין וביקר אחר-כך ברוס של קייב, קרים, ממלכת הכוזרים, גאורגיה, ארמניה, כורדיסטן, בבל, סוריה וארץ ישראל.

בבבל התרשם מאוד מצורת הלימוד בישיבות בבל וממעמדן הנכבד של הקהילות, שבראשן המשיכו לעמוד ממשיכי הגאונים. פתחיה אף זכה להמלצה מממשיכי גאוני בבל, שבכל אשר ילך היהודים המקומיים יראו לו את קברי הצדיקים. כשהגיע לארץ ישראל גילה מצב שונה מאוד מהקהילה בבבל. בארץ ישראל נותרו יהודים מעטים אחרי מסעי הצלב, ואפילו בירושלים, אליה הגיע לפני שנת 1187, גילה רק יהודי אחד, צבע במקצועו, שנשאר בהיתר מיוחד מהצלבנים, שהשתמשו בשירותיו. בין הקהילות היהודיות בארץ-ישראל, נוסף על ירושלים, הוא מונה גם את חברון, עכו וטבריה. מידע רב אפשר למצוא בסיפוריו גם לגבי קברי הצדיקים והמקומות הקדושים שבהם המחבר מתמקד. חלק מתיאוריו בנושא זה שימשו חוקרים בדורות מאוחרים יותר לגילויים מחדש של קברי צדיקים. משום מה, ספרו של פתחיה לא מזכיר את חזרתו לגרמניה אחרי ביקורו ביוון. ככל הנראה התיאור אבד, או שפתחיה לא ייחס לו חשיבות. ככל הנראה חזר פתחיה למולדתו לא יאוחר משנת 1217, שנת פטירתו של רבי יהודה החסיד, שכתב חלק מספרו של פתחיה.

בכמה ערים בארץ קרויים רחובות על שמו.

==תיאור המסע==
בספרו של פתחיה מוזכרים בהרחבה רק מסעותיו בארץ ישראל, בבל וסוריה. ככל הנראה לא הוא כתב את ספרו, אלא יהודה בן שמואל החסיד, לפי תיאור מסעותיו, ומשערים כי גם אחרים ערכוהו.
לדעת יהושע פראוור, תיאור המסע של פתחיה עבר לפחות שתיים וכנראה שלוש עריכות שונות לפני שקיבל את צורתו הידועה כיום.

ההוצאה הראשונה של ספרו בדפוס ראתה אור בשנת 1595 בפראג, בשם "סיבוב". הספר יצא ב-24 מהדורות מאז ותורגם לכל השפות העיקריות של אירופה.

לדעת פראוור, תיאור המסע היה אחד מהחיבורים הגאו-היסטוריים החשובים ביותר בזמנו. לדבריו, תיאור-מסע דומה בהיקפו נכתב באירופה רק כעבור כמה מאות שנים.
תיאוריו, סיפוריו וציוניו משמשים עד היום מקור אמין וחשוב לחקר חיי היהודים במזרח בעת ההיא. בארץ ישראל משמש ספרו כבסיס לחקר ידיעת-הארץ בתקופתו. עדותו על המקומות הקדושים ועל ערים בארץ משמשת חוקרים בתחומי ידיעת הארץ השונים.

== קישורים חיצוניים ==
* פתחיה מרעגנשפורג, [http://www.daat.ac.il/daat/vl/tohen.asp?id=142 סבוב הרב רבי פתחיה מרעגנשפורג], לונדון 1856, באתר "דעת"
* 
* 
* [http://www.hebrewbooks.org/pdfpager.aspx?req=36832&pgnum=47 מסעות ר' פתחיה מרגנשבורג בסוריה ובארץ-ישראל], בתוך מסעות ארץ ישראל, תל אביב: אברהם יערי, תש"ו-1946, עמ' 48–55, באתר Hebrew Books
* 
* 

== הערות שוליים ==

קטגוריה:יהודים ויהדות בימי הביניים
קטגוריה:ארץ ישראל: נוסעים יהודים
קטגוריה:עולים לרגל לירושלים
קטגוריה:רגנסבורג: אישים
קטגוריה:כותבי ספרי מסע בארץ ישראל
קטגוריה:סופרי מסע יהודים
קטגוריה:יהודים בארץ ישראל במאה ה-12
קטגוריה:נפטרים ב-1225
ז'ורדי סאוואל

ז'יורדי סאוואל
ז'ורדי סאוואל אי ברנאדט (קטלאנית: Jordi Savall i Bernadet; נולד ב-1941 באיגואלאדה, קטלוניה) הוא נגן ויולה דה גמבה, מוזיקאי, מוביל הרכבים, מנצח ומלחין ספרדי.

סאוואל הוא אחת הדמויות החשובות בתחום המוזיקה העתיקה מאז שנות ה-70 של המאה ה-20 ואחראי במידה רבה להשבת הוויולה דה גמבה אל הבימה. הרפרטואר שלו חובק מוזיקה מימי הביניים, דרך הרנסאנס, הבארוק, ועד למוזיקה מהתקופות הקלאסית והרומנטית.
==ביוגרפיה==
הכשרתו המוזיקלית של סאוואל התחילה בגיל 6 במקהלת בית הספר בעיר הולדתו (1947–1955). בהמשך השלים את לימודי המוזיקה בקונסרבטוריון של ברצלונה (1959-1965). לאחר מכן, התמחה במוזיקה עתיקה בשיתוף עם ארס מוזיקה ולמד בסקולה קאנטורום באזיליינסיס בבזל, שווייץ (1968-1970).

===קריירה===
סאוואל מופיע בדרך כלל עם משפחתו. הרכב משפחת סאוואל כלל את אשתו של ז'ורדי, מונסראט פיגראס, עמיתתו החשובה ביותר, ואת שני ילדיהם, אריאנה ופראן. אריאנה סאוואל מנגנת בנבל ושרה, כמו אמה. פראן סאוואל מנגן בתאורבו (לאוטה בס) ושר (לא רק עם משפחתו אלא גם במועדוני ג'אז בברצלונה).

רשימת תקליטיו של סאוואל כוללת יותר מ-100 הקלטות. מאז 1998 הוא מוציא את תקליטיו בחברת הקלטות משלו בשם "אליה ווקס".

סאוואל קיבל תואר דוקטור לשם כבוד מאוניברסיטת ברצלונה ב-27 בנובמבר 2006. הוא היה מועמד פעמיים לפרסי גראמי. בשנת 1991, כתב את המוזיקה לסרטו של אלאן קורנו "כל הבקרים שבעולם" (שזכה גם בפרס סזאר של תעשיית הקולנוע הצרפתית לשנת 1992). פסקול הסרט יצא מחדש בחברת ההקלטות של סאוואל עצמו ונמכר ביותר ממיליון עותקים ברחבי העולם. פסקול הסרט "כל הבקרים שבעולם" היה המפורסם ביותר שכתב, אך לא היחיד. כמלחין, חיבר ז'ורדי סאוואל פסקול גם לסרטים הבאים:
* "ציפור האושר" של פילאר מירו, 1993
* "ז'אן ד'ארק 1: הקרבות", של ז'אק ריווה, 1993
* "ז'אן ד'ארק 2: הכליאה", של ז'אק ריווה, 1994
* "דמדומים ארוכים", 1997
* "מרקיז" של ורה בלמונט, 1997
* "הגנה חשאית", 1998

===הרכבים ושיתופי פעולה===
בשנת 1974 הקים את ההרכב הספריון XX (מאז שנת 2000 "הספריון XXI"), יחד עם זמרת הסופרן מונסראט פיגראס (אשתו, שנפטרה בשנת 2011 ממחלת הסרטן), לורנצו אלפרט והופקינסון סמית. הספריון XX נטה לסגנון פרשני, המאופיין בחיוניות מוזיקלית רבה לצד דיוק היסטורי מקסימלי.

בשנת 1987 חזר סאוואל לברצלונה לייסד את לה קאפלה ריאל דה קאטאלוניה, הרכב קולי, המתמסר לפרשנות מוזיקה מן התקופה שלפני המאה ה-18.

בשנת 1989 יצר סאוואל את לה קונסרט דס נאסיונס – תזמורת שהרפרטואר שלה בארוקי ברובו הגדול – אבל מדי פעם היא מופיעה גם ביצירות מן הרפרטואר הקלאסי והרומנטי.

בשנת 2008 השתתף במופע מיוחד, במסגרת פסטיבל ישראל, יחד עם המוזיקאי הישראלי יאיר דלאל. השניים הופיעו יחד עם אמנים נוספים מאזור הים התיכון, במטרה לקיים דיאלוג של שלום דרך המוזיקה.

בנובמבר 2016 ביקר שוב בישראל, כאורח תזמורת הבארוק ירושלים ושל מנהלה המוזיקלי דוד שמר.

בשנת 2020 הקליט, יחד עם תזמורת ה"קונסר דה נסיון", את חמש הסימפוניות הראשונות של בטהובן, במלאת 250 להולדתו.

בשנת 2023 הקליט עם תזמורת ה"קונסר דה נסיון" את הסימפוניה הרביעית ("האיטלקית") של מנדלסון<ref></ref>.

==קישורים חיצוניים==

* 
* 

==הערות שוליים==

קטגוריה:מבצעים בכלים אותנטיים
קטגוריה:מוזיקאים קטלאנים
קטגוריה:מוזיקאים ספרדים
קטגוריה:מנצחים ספרדים
קטגוריה:מלחינים ספרדים
קטגוריה:נגני ויולה דה גמבה
קטגוריה:זוכי פרס לאוני סונינג למוזיקה
קטגוריה:ספרדים שנולדו ב-1941
פוינט פורוורד

קווין דוראנט, אחד הפוינט פורוורדים הטובים בעולם כיום

פוינט-פורוורד היא עמדה בלתי-רשמית בכדורסל, המשלבת תכונות של פורוורד ושל רכז (רכז). הפוינט פורוורד מנהל למעשה את המשחק מעמדת הפורוורד, ולא מעמדת הרכז כנהוג.

לארי בירד נחשב לנציג החשוב ביותר של הפוינט-פורוורד ותרם לפרסום המושג. מג'יק ג'ונסון שילב ברמה דומה את הדברים הנדרשים מרכז ומפורוורד, אך הוא שיחק בעמדת הרכז, ולכן הוא אינו פוינט-פורוורד. פוינט פורוורדים קלאסיים אחרים הם ג'ון האבליצ'ק, סקוטי פיפן ופול פירס משחקני העבר, קווין דוראנט ולברון ג'יימס משחקני ההווה.
השחקן האירופאי הבולט עם תכונות של תפקיד זה הוא דיאן בודירוגה. בין שחקני העבר באירופה שהיו בולטים כאלו היו למשל טוני קוקוץ' ואנדריי קירילנקו.
בכדורסל הישראלי נהוג לראות את נדב הנפלד כאב טיפוס של תפקיד הפוינט פורוורד, ובהמשך את השחקנים גור שלף, וליאור אליהו. ובהווה דני אבדיה.
==היסטוריה==
אחד הראשונים לשחק בעמדה היה ג'ון ג'ונסון, ששיחק בשנות ה-70 בסיאטל סופרסוניקס לצד שני הגארדים, גאס ויליאמס ודניס ג'ונסון. במהלך שנות ה-80 ג'ונסון ופול פרסי שיחקו כפוינט פורוורד בקבוצת מילווקי באקס תחת המאמן דון נלסון. לארי בירד, סמול פורוורד בגובה 2.06 שהצטיין ביצירת סלים וריבאונדים בעמדה זו, שיחק גם לעיתים כפוינט פורוורד. 

סקוטי פיפן ששיחק עם מייקל ג'ורדן בשיקגו בולס הוא דוגמה נוספת לפוינט פורוורד מודרני. הוא היה הסמול פורוורד של הקבוצה, אבל הוא שיחק כרכז בתיכון. ביום בו נבחר בדראפט, ניתן לצטט את פיפן במהלך הראיון שלו "אני רוצה לשחק כנראה בעמדת הסמול פורוורד אבל בעתיד אני ארצה לנסות את דרכי בעמדת הרכז".<ref></ref> חברו לקבוצת השיקגו בולס, דניס רודמן, ציין כי "פיפן הוא ככל הנראה הגרסה המודרנית של עמדת הפאוור/פוינט פורוורד".<ref></ref>
== הערות שוליים ==

קטגוריה:עמדות בכדורסל
בית האבות היילברון

בית אבות היילברון המשוחזר, 2006
יוליוס פיקרד
בית האבות היילברון היה בית אבות בעיר היילברון, אשר שימש את יהודי מחוז באדן-וירטמברג שבגרמניה. בית האבות הוקם בהיילברון בשנת 1907 ונהרס במהלך הפוגרומים בליל הבדולח ב-1938. לאחר הריסתו, התגוררו הניצולים מהמהומות בביתו של יוליוס פיקרד, רופא בית האבות ממוצא יהודי גרמני (בגרמנית: Julius Picard; 24 בינואר 1866 - 7 בדצמבר 1940; נולד ברנדאג אשר באוסטריה תחתית, אוסטריה). על אף מאמציו של פיקרד, נספו כל דיירי בית האבות ואף פיקרד עצמו, במהלך מלחמת העולם השנייה, במחנות הריכוז. 

לודוויג אסינגר היה רופא יהודי איש היילברון שעבד בבית האבות היילברון אשר שירת את יהודי וירטמברג.

{| border="0" cellspacing="4" style="text-align:center"
| colspan="3" style="background:#efefef;" | מותם של דיירי בית האבות היילברון במחנות ההשמדה
|-
! style="background:#efefef;" | שנה 
! style="background:#efefef;" | מחנה ריכוז 
! style="background:#efefef;" | נספים
|-
| 1938|| מחנה הריכוז גטו טרזיינשטט: || 18 
|-
| 1939 || מחנה הריכוז מינסק: || 4
|-
| 1939 || מחנה הריכוז אושוויץ: || 2
|-
| 1940|| מחנה הריכוז ריגה לטביה: || 1
|-
| 1942 || מחנה הריכוז גטו טרזיינשטט: || 22
|}

==קישורים חיצוניים==

קטגוריה:באדן-וירטמברג: מבנים
קטגוריה:יהדות גרמניה
קטגוריה:היילברון
סאנטר-עמק הלואר

סאנְטְר-עמק הלואר (בצרפתית: Centre-Val de Loire) הוא אחד מ-18 חבלי הארץ המנהליים של צרפת. חבל זה כולל 
את שלושת חבלי הארץ ההיסטוריים ברי, אורליאנה וטורן. הוא מורכב משישה מחוזות, והוא ממוקם בלב המדינה. גבולות חבל זה לא השתנו במסגרת שינוי גבולות חבלי צרפת שנעשה בתחילת 2016. שטחו נותר זהה אולם שם החבל שונה ונוסף לו השם Val de Loire בעקבות מיקום עמק הלואר בשטחו.

== גאוגרפיה ==

שטח חבל סאנטר-עמק הלואר מורכב בעיקר ממישורים ומרמות, בעלי תכונות מגוונות - מהקווסטות  העשויות מאבן גיר, ליער הענק של אורליאן (הגדול ביותר בצרפת), ועד השטח רווי האגמים, אהוב הציפורים וחיות הציד, הנושא את השם סולוניה. 

את שטח החבל חוצה הנהר הארוך בצרפת, נהר הלואר (275 ק"מ), ממזרח למערב. הנהר מכיר רמות ספיקה משתנות, והיות ופלגים רבים פוגשים אותו בשטח החבל, החבל נמצא בסכנת הצפה.

הסממן הבולט של החבל הוא עמק הלואר, הידוע גם כ-"הגינה של צרפת" ו"ערש השפה הצרפתית". רוב טירות עמק הלואר המפורסמות שוכנות בו, והן מביאות לחבל תיירים רבים.

== היסטוריה ==
=== הרכב טריטוריאלי ===

חבל סאנטר-עמק הלואר מורכב משטחם ההיסטורי של הפרובינציות הבאות:

* פרובינציית אורלאַנֶה, אשר נוצרה עוד לפני המהפכה הצרפתית ושאבה את שמה מהעיר אורליאן.
* פרובינציית טורן, אחת מהפרובינציות העתיקות של צרפת, את שמה היא שואבת מן הקלטים.
* פרובינציית בֶּרי, היא מפורסמת בהיותה מקום הלידה של מספר מלכי צרפת ורבים ממשפחת המלוכה הצרפתית.
* פרובינציית מיין לשעבר אשר מוכלת בעיקר במחוזות מאיין וסארת.
* חלק מפרובינציית פארש ההיסטורית.

== כלכלה ==

חבל ארץ סאנטר-עמק הלואר הוא במקום הראשון בגידול דגן באירופה, והוא החמישי בחבלי צרפת מבחינת תעשייה. תעשיית המשקים החקלאיים באזור מעסיקה כ-70,000 איש (מעל 7% מהתעסוקה בחבל).

אזור אורליאן - שארטר ידוע בכינויו "עמק הקוסמטיקה" משום גדושת המקום בתעשייה זו. העמק מעסיק כ-16,000 איש ומגלגל הכנסה של כ-2.5 מיליארד אירו.

== קישורים חיצוניים ==

* 

* 

*
קטגוריה:צרפת: חבלים
Faith (אלבום של ג'ורג' מייקל)

Faith (מאנגלית: אמונה) הוא אלבומו הראשון של ג'ורג' מייקל בקריירת הסולו שלו. האלבום אשר יצא בשנת 1987, הגיע למקום הראשון במצעד האלבומים של מגזין הבילבורד והיה לאלבום הראשון על ידי אומן סולו לבן אשר זכה לכבוש את מצעדי ה-R&B. ב-2003 הגיע האלבום למקום 480 ברשימת 500 האלבומים הגדולים בכל הזמנים של מגזין הרולינג סטון. בנוסף, הגיע האלבום לדירוג 79 בסקר שנערך ב-2005 על ידי ערוץ 4 הבריטי למציאת 100 האלבומים הגדולים ביותר של כל הזמנים. האלבום הצליח להכניס ארבעה סינגלים לראש המצעד בילבורד הוט 100, ובכך הפך מייקל לבן האמנים היחידים שעשו זאת.

האלבום זכה בפרס גראמי לאלבום השנה.

בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-472.<ref></ref> מהדורה הבאה של הרשימה, שנערכה בשנת 2020, האלבום דורג במקום ה-151 ברשימת 500 האלבומים הגדולים בכל הזמנים.<ref></ref> מגזין Spin כלל את האלבום במקום ה-270 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.<ref></ref>

== רשימת רצועות ==
<div style="direction: ltr; margin-left: 10px;">
{|border=0
|-
|
#Faith (3:16)
#Father Figure (5:36)
#I Want Your Sex (Part I & II) (9:17)
#One More Try (5:50)
#Hard Day (4:48)
#Hand To Mouth (4:36)
#Look At Your Hands (4:37)
#Monkey (5:06)
#Kissing A Fool (4:35)
#Hard Day (Shep Pettibone Remix) (6:29)
#A Last Request (I Want Your Sex Part III) (3:48)
|}
</div>

==קישורים חיצוניים==

== הערות שוליים ==

קטגוריה:אלבומי בכורה מ-1987
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום השנה
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת קולומביה רקורדס
אנטומבד

אנטוּמְבְּד (Entombed) היא להקת דת' מטאל שוודית אשר נוסדה בשנת 1987, במקור בשם ניהיליסט (Nihilist). הלהקה נחשבת לחלוצה בדת' מטאל הסקנדינבי; עם זאת, מאז האלבום Wolverine Blues, היא החלה לשלב השפעות רבות יותר של הארד רוק והבי מטאל, לצד אלמנטים של דת' מטאל ואף גרוב מטאל.<ref></ref><ref></ref> אלבום זה נחשב לאלבום הראשון והמשפיע ביותר בסגנון שכיום ידוע בתור דת'נרול.<ref></ref> אף על פי שהאלבום זכה לפילוג בקרב מעריצי הלהקה, הוא פנה לקהל רחב יותר, וביסס את המיינסטרים ואת המוניטין הביקורתי שלהם.

האלבום החמישי של הלהקה, Same Difference מ-1998, נחשב לאלבום עם הכי פחות קשר לדת' מטאל שהוציאה Entombed. האלבום מציג את הלהקה עוברת לצליל מטאל אלטרנטיבי מסחרי יותר, ונחשב בדרך כלל לאלבום ה"חלש ביותר" של הלהקה, הן על ידי המעריצים והן על ידי סולן הלהקה לשעבר.<ref></ref> באלבום הבא, הלהקה חזרה לנגן דת'נרול, אך אף פעם לא חזרה לסגנון הדת' מטאל ה"טהור" יותר של שני אלבומיה הראשונים.

== חברי הלהקה ==

*לארס גורן פטרוב – שירה
*אלכס אליד – גיטרה
*ניקו אלגסטראנד – גיטרה בס
*אול דאלסטדט – תופים

=== חברים לשעבר ===
*ג'ורג'ן סאנדסטרום – גיטרה בס
*זוראן – גיטרה בס
*לארס רוזנברג – גיטרה בס
*ניק אנדרסון – תופים, שירה, גיטרה בס
*פיטר סטג'ארנדווינד – תופים

== דיסקוגרפיה ==
*(1990) Left Hand Path
*(1991) Clandestine
*(1993) Wolverine Blues
*(1997) DCLXVI: To Ride Shoot Straight and Speak the Truth
*(1998) Same Difference
*(2000) Uprising
*(2001) Morning Star
*(2003) Inferno
*(2007) Serpent Saints – The Ten Amendments

== קישורים חיצוניים ==

* 

* [https://web.archive.org/web/20061221142050/http://www.uvtv.info/entombed.php וידאוקליפים של הלהקה]

== הערות שוליים ==

קטגוריה:להקות מטאל
קטגוריה:להקות דת' מטאל
קטגוריה:להקות מטאל שוודיות
עמית ענבר

עמית ענבר (נולד ב-9 באוגוסט 1972) הוא גולש רוח ישראלי, שלוש פעמים סגן אלוף העולם (1992, 1997, 1998), פעמיים אלוף אירופה (1993 ו-1997) ופעם אחת סגן אלוף אירופה (1998). ייצג את ישראל ב-12 אליפויות עולם, בשבע אליפויות אירופה ובשתי אולימפיאדות (ברצלונה 1992 וסידני 2000) וסיים במקום שמיני ושביעי במשחקים האולימפיים בהתאמה. 4 פעמים דורג במקום ראשון בעולם.

==ביוגרפיה==
ענבר נולד וגדל במכמורת. הוא החל לגלוש בעקבות אחיו, ערן, שהיה גולש מצטיין. בהמשך, היה חבר אגודת הפועל תל אביב וייצג את ישראל ב-12 אליפויות עולם, בשבע אליפויות אירופה ובשתי אולימפיאדות.

ב-1992 זכה במדליית הכסף באליפות העולם על גלשן מדגם לכנר, שנערכה בסינגפור. באולימפיאדת ברצלונה (1992) הגיע בתחרות גלשן רוח דגם לכנר למקום ה-8 לאחר שקיבל 118.1 נקודות.

ב-1997 זכה במדליית הכסף באליפות העולם בדגם מיסטרל, שנערכה בפרימנטל שבמערב אוסטרליה. הקדים אותו הגולש הניו זילנדי ארון מקינטוש. ב-1998 זכה שוב במדליית הכסף באליפות העולם בדגם מיסטרל, שנערכה בברסט בצרפת. גם באליפות זו הקדים אותו הניו זילנדי מקינטוש. באולימפיאדת סידני בשנת 2000 הגיע למקום ה-7 בתחרות המיסטרל, לאחר שקיבל 99 נקודות.

ענבר שימש כמאמן נבחרת הגלישה של ישראל וכמו כן היה מאמנו של הגולש הישראלי גל פרידמן. ענבר הוא בעל מועדון גלישה בחוף ינאי ומכמורת. מאמן באופן פרטי או קבוצתי בכל סוגי הגלישה ברחבי הארץ והעולם. כמו כן מוציא טיולי גלישה ברחבי העולם.

==קישורים חיצוניים==

* [https://web.archive.org/web/20140802230501/http://www.kiteaway.com/cat/453-%D7%A2%D7%9E%D7%99%D7%AA-%D7%A2%D7%A0%D7%91%D7%A8-%D7%A1%D7%99%D7%A4%D7%95%D7%A8-%D7%97%D7%99%D7%99%D7%9D-%D7%A9%D7%9C-%D7%92%D7%9C%D7%99%D7%A9%D7%94 קישור לסיפור חייו של עמית ענבר מהאתר הרשמי]
* [https://web.archive.org/web/20150518101856/http://www.sailing.org.il/?page_id=2676 עמית ענבר] באתר איגוד השיט בישראל 

==הערות שוליים==

קטגוריה:גולשי רוח ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:משתתפים ישראלים באולימפיאדת סידני (2000)
קטגוריה:ספורטאי הפועל תל אביב
קטגוריה:מכמורת: אישים
קטגוריה:בוגרי התיכון האזורי ע"ש בן-גוריון בעמק חפר
קטגוריה:שייטים באולימפיאדת ברצלונה (1992)
קטגוריה:שייטים באולימפיאדת סידני (2000)
קטגוריה:ישראלים שנולדו ב-1972
מנתול

גביש מנתול
מנתול (מלועזית: Menthol) הוא תרכובת אורגנית קוולנטית כיראלית וסוג של טרפנואיד, הנוצרת באופן מלאכותי או נרכשת ממיצוי נענע חריפה או סוגים אחרים של שמני נענע.

== השפעה ביולוגית==
למנתול איכות מאלחשת מקומית והשפעה הנוגדת גירויים.
זוהי מולקולה קטנה (ראו איור), מסיסה בשומן (הידרופובית) כך שהיא יכולה לחדור דרך שכבת האפיתל ולהגיע אל העצבים האחראים לתחושת החום והקור ובפרט לקצוות התחושתיים הצפופים של העצב המשולש ברקמה הרירית של הפה והלוע.

למנתול יכולת להגביר את רגישותם של קולטני העור הרגישים לקור, ובכך הוא יוצר את ההרגשה הקרירה המפורסמת שלו. הוא אינו משפיע בפועל על טמפרטורת העור ואינו יוצר בעצמו את תחושת הקירור, אלא רק מעלה את הרגישות לקירור מקומי. מציצת סוכריית מנטה בפה סגור לא תיצור, לכן, הרגשת קור ("רעננות"), אבל הקירור הקל שגורמת שאיפת אוויר לאחר שהמנטול פעל על קצות העצבים תגרום לתחושת קור חזקה.

== שימושים==
*הקלה קצרת טווח על כאבי גרון וכאבי לוע קלים
*תוסף לסיגריות להקלה על גירוי גרון וסינוסים כתוצאה מעישון ושיפור ריח הפה של המעשן
*תוסף לג'לים ומשחות להקלה על כאבי שרירים
*תכשירים להקלה על כוויות שמש
*תוסף למשחות שיניים ונוזלי שטיפת פה
*סוכריות ומסטיקים
*אסטרים של מנטול משמשים להוספת ניחוח פרחים לבשמים

ישנן ראיות כי המנתול מוכר ביפן כבר מעל 2000 שנה. במערב, הוא בודד רק ב-1771, על ידי הגרמני הירונימוס דייוויד גאוביוס.

==קישורים חיצוניים==

*
* 

קטגוריה:כהלים
קטגוריה:טרפנואידים
נקטרינה

פרי הנקטרינה
נֶקְטָרִינָה (שם מדעי: Prunus persica nectarina) הוא עץ פרי גלעיני ממשפחת הוורדניים, זן (תת-מין) המשתייך למין אפרסק.

==היסטוריה==
מקור הנקטרינה בסין, שם גודלה במשך 4,000 שנה ויותר ועדיין נפוצה כעץ בר. בימי קדם הועבר הפרי (האפרסק) לפרס, ומכאן שמו המדעי (persica). בימי אלכסנדר מוקדון הובא האפרסק מפרס ליוון ומשם פשט גידולו לארצות אגן הים התיכון. הספרדים העבירוהו ליבשת אמריקה והיום הוא נפוץ בכל רחבי העולם. הארצות העיקריות המגדלות את הפרי הן ארצות הברית, איטליה, יפן, צרפת, ספרד, ארגנטינה וסין.

==מאפיינים==
הנקטרינה שונה משאר האפרסקים בכך שאין פלומה על הפרי, הקליפה החלקה מקנה מראה מבריק כשל שזיף. היעדר הפלומה הופך את הפרי רגיש יותר לפגיעה. העדר הפלומה הוא תכונה גנטית רצסיבית: נקטרינה שהואבקה מאפרסק עשויה להניב אפרסקים (מזרעיה), ולהפך. הנקטרינה בדרך כלל קטנה ומתוקה יותר מאפרסק "רגיל" אך יש חפיפה בהתפלגות הגודל ומידת המתיקות.

מטעי נקטרינה בישראל מצויים בעיקר במרכז שפלת החוף, בהרי הגליל ובהרי ירושלים ובגוש שילה.

הנקטרינה פורחת בעיקר באביב, על ידי האבקה עצמית. רוב הזנים הגיעו לישראל מדרום ארצות הברית ומועד הבשלתם חל מאפריל ועד אוקטובר. בעונת ההבשלה קוטפים את הפרי הבשל מדי כמה ימים כשצבע היסוד שלו הופך מירוק לצהבהב או לבנבן.
עלים ופרחים <br />
3. הפרחים כבר מפותחים לחלוטין, ותהליך ההאבקה על ידי הרוח או חרקים החל. <br />
4. לאחר שתהליך ההאבקה הושלם בהצלחה, הפרחים מתו, והעלים צמחו על מנת להתחיל את תהליך הפוטוסינתזה כדי לספק לצמח מזון. <br />
5. הפרי החל לפרוח ולהתפתח אך עדיין אינו אכיל. <br />
6. הפרי בשל.]]
הנקטרינה היא גלגול של אפרסק ולא הכלאה של אפרסק ושזיף, כפי שנהוג לחשוב (מחשבה זו הקנתה לנקטרינה את השם העממי "אפרשזיף", הלחם בסיסים של "אפרסק" ו"שזיף"). דרווין מציין הופעת נקטרינות על ענפי אפרסקים ולהפך כהוכחה לקרבה הרבה ביניהם (ראיה לכך שאין מדובר במינים שונים או במין בהתהוות). 

==ערך תזונתי==
הנקטרינה עשירה בקרוטן, ההופך בגוף לוויטמין A וכן באשלגן, בברזל ובוויטמין C, וויטמינים נוספים.

==קישורים חיצוניים==

* 

== הערות שוליים ==

קטגוריה:ורדיים
קטגוריה:פירות נשירים
קטגוריה:פירות מאכל
פורט (יין)

סוגים שונים של יין פורט
פּוֹרְט (בפורטוגזית: Vinho do Porto) הוא יין אדום מתוק ומחוזק, המיוצר בחבל היין אלטו דורו בפורטוגל, ומיוצא מהעיר פורטו בצפון המדינה, והיא מקור שמו. היין מכיל כ-20% אלכוהול.

מקור היין ביקבים שנפתחו בצפון פורטוגל על ידי סוחרי יין אנגלים שחיפשו תחליפים ליין בורדו בעת מלחמה עם צרפת במאה ה-17. לפיכך, לרוב יינות הפורט שמות אנגליים, למרות מוצאם הפורטוגלי.

היין מבוקבק במפעלים הנמצאים בעיר התאומה של פורטו שנמצאת על הגדה הדרומית של הנהר, וילה נובה דה גאיה. יין הפורט מקבל את טעמו המיוחד מברנדי שמוסף אליו בתהליך התסיסה. התוספת גורמת לתסיסה להיעצר וכתוצאה מזה מתיקות הענבים נשמרת. עובדה זו נתגלתה במקרה על ידי סוחרים בריטיים, שהוסיפו ברנדי ליין כדי לחזק אותו במשך מסעותיהם הימיים הארוכים לבריטניה.

על גבי בקבוקי יין אלו לא מצוינת שנה, היות שהיין בכל בקבוק מיוצר מתערובת (בלנד) של יינות מחוזקים. בשנים משובחות במיוחד מוציאים בתי הפורט יין הנקרא וינטג' הנושא את שנת הבציר. היין עצמו מיושן בדרך כלל במשך מספר שנים (בהתאם למותג ולרמה) בחביות עץ אלון ואלו משמשות לאחר מכן ליישון ויסקי ובפרט בורבון.

שנות הבציר המשובחות הן: 1963, 1977, 1985, 1994, 1997.

==סוגי פורט==
קיימות רמות איכות שונות של פורט: הרמה הנפוצה והזולה ביותר היא Ruby, הרמה הבאה היא Garrafeira, רמה משובחת היא Tawny, והרמה הגבוהה ביותר היא הווינטג' המיוצרת רק בשנות בציר משובחות.

==מותגים==
*קינטה דה נובל
*פונסקה
*גרהאם
*וורן
*סאנדמן (Sandeman)

==קישורים חיצוניים==

* 
* 

קטגוריה:יינות
גיבור גרמניה המזרחית

גיבור גרמניה המזרחית (בגרמנית: Held der DDR) היה התואר הגבוה ביותר של הרפובליקה הדמוקרטית הגרמנית כאשר העיטור הגבוה ביותר הוא עיטור קרל מרקס.

העיטור נוצר בשנת 1975 בהשראת העיטור הסובייטי גיבור ברית המועצות, העיטור הוענק על תרומה יוצאת דופן לרפובליקה הדמוקרטית הגרמנית.

הזוכים בעיטור קיבלו באופן אוטומטי גם את מסדר קרל מרקס ונהנו מהטבות שונות מטעם המדינה כולל קצבה שנתית של 25,000 מארק מזרח גרמני. העיטור נועד לחזור לידי המדינה עם מותו של הזוכה.

== עיצוב ==
העיטור היה בצורת כוכב מזהב שעליו בחזיתו היה עיגול עם סמלה של גרמניה המזרחית מוקף בעלי אלון, החלק האחורי של העיטור היה חלק ועליו היה כתוב רק את שם היצרן ושם העיטור.

העיטור היה תלוי מסרט בצבע אדום, על הסרט הייתה מחוברת סיכה של עלי אלון, חלק מן העיטורים שובצו בשמונה יהלומים, חמישה על עלי האלון ושלושה על סרט המדליה.

== מקבלי העיטור ==

התואר הוענק 17 פעמים, כאשר איש אחד קיבל אותו שלוש פעמים ושלושה אנשים - קיבלו אותו פעמיים. בין המעוטרים - 6 אזרחי מזרח גרמניה ו5 אזרחי ברית המועצות. 

* ליאוניד ברז'נייב - 13 בדצמבר 1976, 18 בדצמבר 1979, 18 בדצמבר 1981
* היינץ הופמן - 28 בנובמבר 1975 ו-28 בנובמבר 1980
* אריך מילקה - 1 בדצמבר 1975 ו-28 בדצמבר 1982
* פרידריך דיקל - 1 בדצמבר 1975 ו-28 בדצמבר 1983
* אריך הוניקר - 2 באוגוסט 1982 ו- 9 במאי 1987
* זיגמונד יאן - 21 בספטמבר 1978
* ואלרי ביקובסקי - 21 בספטמבר 1978
* ולדימיר קובליונוק - 2 בנובמבר 1978 
* אלכסנדר איוואנצ'נקוב - 2 בנובמבר 1978 
* וילי שטוף - 9 ביולי 1984
* ניקולאי טיחונוב - 14 במאי 1985 

==קישורים חיצוניים==

*
קטגוריה:גרמניה: עיטורים
קטגוריה:גרמניה המזרחית
קטגוריה:אותות ועיטורים אזרחיים